t subbarami reddy confirms chiranjeevi and pawan kalyan`s multistarrer
చిరు-పవన్ మల్టీస్టారర్‌ పక్కా- టీఎస్ఆర్
కళాబంధు, కాంగ్రెస్ పార్టీ సీనియర్ నేత టి సుబ్బరామి రెడ్డి పార్టీ మారుతున్నారా అని వస్తున్న ఆరోపణలపై..
TNN | Updated:
Sep 9, 2017, 05:42PM IST
30 సంవత్సరాలుగా కాంగ్రెస్ పార్టీకి పనిచేసి ఎన్నో పదవులు పొందాను. కీలకమైన స్థానాలు అధిరోహించాను. ఇప్పుడు పార్టీ మారితే ప్రజలు హర్షించరు అని అన్నారు కళాబంధు, కాంగ్రెస్ పార్టీ సీనియర్ నేత టీ సుబ్బరామి రెడ్డి. తాను పార్టీ మారే యోచనలో వున్నట్టు వస్తున్న ఆరోపణల్ని కొట్టిపారేస్తూ టీఎస్ఆర్ ఈ వ్యాఖ్యలు చేశారు. శనివారం మీడియాతో మాట్లాడిన టీఎస్ఆర్.. కాంగ్రెస్ పార్టీతో తనకి వున్న అనుబంధాన్ని గుర్తుచేసుకున్నారు.
ఈ సందర్భంగా మెగాస్టార్ చిరంజీవి, పవర్ స్టార్ పవన్ కల్యాణ్&zwnj;ల కాంబినేషన్&zwnj;లో తాను నిర్మించనున్న మల్టీస్టారర్ గురించి ప్రస్తావించిన ఆయన.. ప్రస్తుతం ఆ సినిమా ప్రీ ప్రొడక్షన్ స్టేజ్&zwnj;లో వుందని స్పష్టంచేశారు. ప్రముఖ దర్శకుడు త్రివిక్రమ్ ఆ సినిమాపైనే పనిచేస్తున్నారు అని చెప్పారు. ఈ మల్టీస్టారర్ సినిమాను డైరెక్ట్ చేయనున్న త్రివిక్రమ్ గొప్ప దర్శకుడని ప్రశంసించిన టీఎస్ఆర్.. ప్రస్తుతం పవన్&zwnj;తోనే త్రివిక్రమ్ ఓ సినిమా తెరకెక్కిస్తున్నారని అన్నారు. విశాఖపట్నం గురించి మాట్లాడుతూ.. ఇక్కడి హిందుస్థాన్ షిప్&zwnj;యార్డ్ ప్రైవేటు పరం కాకుండా పోరాటం చేస్తానని టి సుబ్బరామి రెడ్డి తేల్చిచెప్పారు.